open-index/open-wikipedia-markdown huggingface dataset:
בטון שקוף למחצה

[ממוזער|שמאל|400px|בטון מעביר אור בתערוכה העולמית שנערכה בשנת 2011 ב[מינכן, גרמניה]]
**בטון שקוף למחצה** (באנגלית: **Translucent concrete**), הנקרא גם **בטון מעביר אור** (באנגלית: **light-transmitting concrete**) הוא חומר בנייה המבוסס על בטון עם תכונות של העברת אור בין שני צידיו, בזכות אלמנטים אופטיים המוטמעים בו - בדרך כלל סיבים אופטיים. האור מועבר מצד אחד אל השני ולכן הסיבים האופטיים עוברים בכל עובי הבטון. התוצאה המתקבלת היא בהתאם לצורה בה סודרו הסיבים האופטיים בתוך הרכיב ואף ניתן לקבל בתצורות מסוימות צללים של האובייקט הנמצא בצידו השני של הרכיב.

בטון שקוף למחצה משמש כחומר חיפוי לקירות פנים בדרך כלל או כגמר לרכיבים שונים במבנה.

בטון שקוף למחצה מיוצר בכמה שיטות וכולן מבוססות על בטון עם חצץ דק. בזמן היציקה מוכנסים רכיבים מעבירי אור בשיעור של כ-5% מנפח התוצר הסופי. לאחר ההתקשות, נחתך הבטון ללוחות, בעזרת מכשירי חיתוך ייעודיים.

## היסטוריה
בטון שקוף-למחצה נרשם לראשונה כפטנט בשנת 1935 בקנדה. התחום רשם זינוק ניכר עם פיתוח הסיבים האופטיים המבוססים על זכוכית ופולימר.

## קישורים חיצוניים

## הערות שוליים

קטגוריה:בטון
קטגוריה:סיבים אופטיים
המנון רודזיה

**קולותיה של רודזיה** (באנגלית: **Voices of Rhodesia**) היה ההמנון הרשמי של רודזיה.

## מילים

## קישורים חיצוניים

* 

רודזיה
קטגוריה:רודזיה הדרומית: סמלים לאומיים
התובע הכללי של ברית המועצות

**התובע הכללי של ברית המועצות** (ברוסית: **Генеральный прокурор СССР**) היה התפקיד הבכיר ביותר במערכת המשפט הסובייטית והיה ראש התביעה הכללית במדינה.

עד 1946 כונה התפקיד בפשטות בשם *התובע של ברית המועצות* (Прокурор СССР).

התפקיד נוצר בנובמבר 1923 בשם התובע של בית המשפט העליון של ברית המועצות (Прокурор Верховного Суда СССР).

בדצמבר 1933 פוזרה התביעה של בית העליון והתובע הוכפף ישירות לנשיאות ועדת ההוצאה לפועל ולמועצת הקומיסרים העממיים של ברית המועצות.

במרץ 1946 אשרר הסובייט העליון חוק לשינוי שם התפקיד לתובע הכללי. בהתאם לחוק מנובמבר 1977 התובע היה מתמנה בהחלטת הסובייט לתקופת כהונה בת 5 שנים.

## רשימת התובעים הכלליים
;התובע של בית משפט העליון של ברית המועצות
* פיוטר קראסיקוב (1924 - 1933)
;התובע של ברית המועצות
* איוואן אקולוב (1933 - 1935)
* אנדריי וישינסקי (1935 - 1939)
* מיכאיל פנקראטייב (1939 - 1940)
* ויקטור בוצ'קוב (1940 -1943)
;התובע הכללי של ברית המועצות
* קונסטנטין גורשנין (1943 -1948)
* גריגורי סאפונוב (1948 - 1953)
* רומן רודנקו (1953 - 1981)
* אלכסנדר רקונקוב (1981 - 1988)
* אלכסנדר סוחארב (1988 - 1990)
* ניקולאי טרובין (1990 - 1991)
## קישורים חיצוניים
* התובע הכללי הסובייטי
*החוק אודות התביעה הסובייטית מנובמבר 1977 , אתר ConsultantPlus

קטגוריה:ברית המועצות: חוק ומשפט
בית האופרה של ציריך

250px|ממוזער|שמאל|בית האופרה של ציריך
**בית האופרה של ציריך** הוא בית אופרה בעיר ציריך שבשווייץ בכיכר Sechseläuten. הבניין משמש את האופרה של ציריך משנת 1891 ובנוסף הוא גם משכנם של תיאטרון ברנהרד והבלט של ציריך.

## היסטוריה
בית התיאטרון הראשון בציריך, ה-Aktientheater, נוסד בשנת 1834 והיה מרכז היצירה של ריכרד וגנר בזמן שהוגלה מגרמניה.

ה Aktientheater נשרף בשנת 1890. והתיאטרון העירוני של ציריך החדש של ציריך תוכנן על ידי צמד הארכיטקטים פלנר והלמר, על בסיס התכנון של התיאטרון הממלכתי של ויסבאדן, התיאטרון החדש נפתח כבר בשנת 1891. התיאטרון החדש היה מרכז ההופעות המרכזי של העיר וניתן היה לצפות בו בהצגות, אופרה ומופעים מוזיקליים עד שנת 1925, כאשר בשנה זו בית התיאטרון הפך להיות בית האופרה ומבנה חדש הוקם להצגות, אולם בשנת 1981, מבנה התיאטרון נהרס והוקם המבנה הנוכחי שמשלב הן אופרה והן תיאטרון.

בשנות השבעים בית האופרה נזקק לשיפוץ, והיו שחשבו שאין טעם בשיקום ויש לבנות מבנה חדש. אולם בין השנים 1982 ו-1984 החל שיקום נרחב. בעקבות ההשקעה בשיפוץ נערכה במאי 1980 הפגנה גדולה של צעירים בעיר שטענו כי התמיכה העירונית בבניין האופרה גבוהה מדי ובאה על חשבון השקעה בתרבות הצעירים בעיר. ההפגנות נקראו: "הפגנות הצעירים" ותועדו בסרט השווייצרי "באותו השם".

הבניין המשוקם נחנך עם יצירתו של וגנר אמני השירה מנירנברג ובבכורה עולמית של האופרה "גן הדובדבנים" של רודולף קלטרבורן המבוסס על ספרו של אנטון צ'כוב.

חזיתו של התיאטרון המשוקם מקושטת באבן אפורה עם פסלים של ובר, וגנר, מוצארט, שילר, שייקספיר וגתה. האודיטוריום נבנה בסגנון ניאו רוקוקו ויכול להכיל 1,200 איש.

## קישורים חיצוניים

קטגוריה:שווייץ: בתי אופרה
קטגוריה:ציריך: מבנים
קטגוריה:ציריך: תרבות
ממשלת זובקוב

**ממשלת זובקוב** הייתה הממשלה האחרונה בתקופת הקדנציה השנייה של פוטין כנשיא רוסיה. ויקטור זובקוב מונה לראש ממשלת רוסיה ב-14 בספטמבר 2007 על ידי נשיא רוסיה, ולדימיר פוטין, והוא כיהן בתפקיד זה עד מאי 2008.

מועמדותו של זובקוב הוגשה על ידי הנשיא ב-12 בספטמבר 2007 ואושרה על ידי הבית התחתון בפרלמנט הרוסי בהצבעה שבה 381 הצביעו בעד, 47 התנגדו ו-8 נמנעו.

ויקטור זובקוב, שקודם לכן ניהל את השירות הפדרלי למלחמה בהלבנות הון, כיהן כראש ממשלה עד ה-8 במאי 2008, עת מונה ולדימיר פוטין להחליפו. במקביל לכהונתו כראש ממשלת רוסיה כיהן זובקוב גם כראש ממשלת איחוד רוסיה ובלארוס.

הממשלה כיהנה במשך כשמונה חודשים בלבד. בתקופה זו לא הוקמו משרדי ממשל חדשים. כל בעלי התפקידים בממשלה החזיקו במשרתם עוד טרם כהונת ממשלת זובקוב ולאחר מינוי זובקוב לראש הממשלה אושררה המשך כהונתם.

תקופת ממשלת זובקוב לא התאפיינה בחילופי גברי (למעט מינוייו של ולדיסלב פוטילין לסגן ראשון לראש הוועדה הממשלתית לתעשייה צבאית, במעמד שר ממשלתי) וכמעט שלא בוצעו שינויים במבנה הממשלה והסוכנויות הפדרליות. במידה רבה היוותה הממשלה כהמשך לממשלת פרדקוב.

## מינויי בכירים
*מיכאיל פרדקוב מונה למנהל שירות ביון החוץ.
## הרכב הממשלה

## קישורים חיצוניים

* ממשלת זובקוב בפורטל "פוליטיקה" 
* 25 בספטמבר 2007, מבנה והרכב הממשלה נותר ללא שינוי — כתבה באתר רוסיסקאיה גאזטה 
* 237 ימי זובקוב. סיכום כהונת הממשלה 

## הערות שוליים

קטגוריה:רוסיה: היסטוריה
זובקוב
קטגוריה:2007 ברוסיה
ארם גרשוני

**ארם גרשוּני** (נולד ב-29 באוקטובר 1967) הוא צייר ריאליסטי והיפר-ריאליסטי ישראלי. מייסד "התחנה", בית ספר לרישום וציור בתל אביב.

## ביוגרפיה
ארם גרשוני נולד ברעננה בשנת 1967. הוריו הם האמנים משה גרשוני וביאנקה אשל גרשוני; אחיו הוא הצלם אורי גרשוני. בוגר הסדנה לציור ורישום בירושלים של ישראל הרשברג. אחותם היא עתר אשל, מורה בשיטת אלכסנדר. בין השנים 1997–2004 לימד ציור ורישום בבצלאל ובין השנים 2004–2006 לימד בסדנה לרישום בירושלים. עבודותיו נמצאות באוספים פרטיים וציבוריים, ביניהם האוספים של מוזיאון ישראל, מוזיאון תל אביב לאמנות ובית המשפט העליון.

בשנת 2005 ייסד ביחד עם דוד ניפו את "התחנה", בית ספר לציור פיגורטיבי בתל אביב, שם הוא גם מלמד.

בתו, עלמא גרשוני, אף היא ציירת ריאליסטית.

## מאפייני עבודתו
ציורו מאופיין בהצבת האובייקט במרכז ובהתרכזות בזרם ההיפר ריאליסטי עם דגש עם גישת אנטי טקסט. השפעתו של ישראל הרשברג מכרעת והימענותו מציור מופשט כמעט מוחלטת. עם זאת מתייחס לציור הריאליסטי כציור מופשט ומחלק את הציור לאזורים פשוטים כדי לצייר בתוכם פרטים. הפלטה זהה לזו של הרשברג והציור איטי במקביל להאזנה למוזיקה. השפעתו המכרעת של משה גרשוני ניכרת והיטמעותו בסביבתו של אהרן שבתאי ושל נתן זך הרחיקה אותו כנראה מטקסטים מתוך חוסר רצון או פחד מספרים שיש בהם רק טקסט. בתחילה הציג בגלריה אלון שגב ממנה עבר לזימאק ומאוחר יותר לגלריה עינגע אותה מנהלת משפחתו. מצייר פורטרטים ונופים, טבע דומם ועירום, אך תמיד מתפרסם בזכות ציורי טבע דומם של לחם שמסמל את הדת היהודית והנוצרית. למרות אופן הציור הקלאסי מדובר בסוג מודרניסטי של ציור ריאליסטי שמתחבר עם השקפות פוסטמודרניסטיות ששולטות בשיח הגלריות והמוזיאונים. הדגש שהוא שם על הקומפוזיציה ומבנה היצירה בא על חשבון גילוי תכנים למביטים בציור שנשארים מחוץ לידע שנשאר מוסתר בציורים. הבלתי נראה חשוב מהנראה והפילוסופיה אינה באה לידי דיון ישיר עם הצייר עצמו. יחסיו עם אביו הפכו למוקד העניין וגם יחסיו עם אמו ועם אחיו שלושתם אמנים שנמצאים בדיאלוג שנים. יחסו של אביו למוזיקה של מאהלר ומוצרט הפכה לאהבתו לפסנתר ולמוזיקה קלאסית. מעמדו כצייר ריאליסטי מרכזי בתל אביב התחילה בזרם הריאליסטי שהתגבש בכיתותיו של ישראל הרשברג במכון אבני בתחילת שנות השמונים.

## תערוכות
### תערוכות יחיד
* 2003 - "עבודות אחרונות", גלריה אלון שגב, תל האביב.
* 2009 - "ציורים אחרונים", מוזיאון תל אביב לאמנות.
* 2019 - "עבודות חדשות", גלריה עינגע, תל אביב.

### תערוכות קבוצתיות

## פרסים ומענקים
* 1991 - מלגה מקרן התרבות אמריקה-ישראל
* 1998 - פרס לאמנים צעירים, משרד התרבות והספורט

## לקריאה נוספת
* **ארם גרשוני**, גלריה אלון שגב, 2003.
* ליזה גרשוני, דרור בורשטיין, **נוכחויות**, בית האמנים תל אביב, 2006.
* גליה בר אור, **מבחר אמנות ישראלית מאוסף גבי ועמי בראון**, משכן לאמנות עין חרוד, 2009.
* מרדכי עומר, **ארם גרשוני: ציורים 2009-2004**, מוזיאון תל אביב לאמנות, 2009.
* אליק מישורי, **בדילוג על המופשט: פנינים מאוסף יוסי ודניאלה ליפשיץ**, האוניברסיטה הפתוחה, רעננה, 2014.

## קישורים חיצוניים
* 

* 

**ראיונות**
* 
* 
* 
* 

**סקירות וביקורות**
* 
* 
* 
* 

## הערות שוליים

קטגוריה:אמנים ישראלים
קטגוריה:ציירים ישראלים
קטגוריה:בוגרי תיכון אוסטרובסקי
קטגוריה:ישראלים שנולדו ב-1967
הפארק הלאומי פירנאים

ממוזער|נוף בפארק הלאומי פירנאים - עמק אספה למרגלות ההרים, על גבול צרפת וספרד
**הפארק הלאומי פירנאים** (בצרפתית: Le Parc national des Pyrénées) הוא פארק לאומי הממוקם במחוז הפירנאים העליונים והפירנאים האטלנטיים בצרפת. הפארק כולל בעיקר חלקים נרחבים מהרי הפירנאים וסביבתם.

## גאוגרפיה
הפארק ממוקם לאורך הגבול בין צרפת וספרד. הוא כולל בעיקר נוף הררי של הרי הפירנאים. מתקיימות בו מגוון פעילויות למטיילים, כגון טיולים רגליים, סקי, טיפוס הרים, ותצפית בחיות הבר.

הפארק נוסד ב-1967 כאתר מורשת טבעי, ללא מחסומים או גדרות, שבו בעלי החיים מסתובבים בחופשיות. בפארק גדלים כ-70 מיני בעלי חיים, והוא מוקדש לשימורם ולחקר עולם החי והצומח בו.

הצד מזרחי של הפארק מהווה חלק מאתר המורשת העולמית "פירנאים - מון פרדו" (Pyrénées – Mont Perdu), הממוקם בהרי הפירנאים סביב גבול צרפת וספרד, וכולל את מונטה פרדידו. האתר הוכרז ב-1997.

## קישורים חיצוניים

* 
* הפארק הלאומי פירנאים, באתר נשיונל גאוגרפיק 

## הערות שוליים

קטגוריה:הרי הפירנאים
קטגוריה:צרפת: אתרי מורשת עולמית
קטגוריה:אירופה: פארקים לאומיים
קטגוריה:גבול ספרד–צרפת
ביירון (סרט)

**ביירון** (באנגלית: **Byron**) הוא סרט טלוויזיה המבוסס על חייו של המשורר האנגלי לורד ביירון. את התסריט כתב ניק דיר, וביים ג'וליאן פרינו. בתפקיד הראשי משחק ג'וני לי מילר, ולצדו מופיעה ונסה רדגרייב בתפקיד ליידי מלבורן. בספטמבר 2003 שודר הסרט לראשונה ב-BBC בשני חלקים בני 75 דקות.

## צוות השחקנים

## הפקה
בנובמבר 2002 הכריזה ג'יין טרנטר ממחלקת הדרמה ב-BBC על הזמנת הסרט שיופק על פי תסריט של ניק דיר ובבימויו של ג'וליאן פארינו. טום לאונרד מהדיילי טלגרף כתב על הפקת הסרט כי "זאת היא הדוגמה האחרונה של החברה להפיק דרמות תקופתיות שהן רלוונטיות לקהל המודרני". המפיקה הייתה רות' באומגרטן והמפיקות בפועל היו לורה מאקי, הילרי סלמון ואנדראה מילר.

השחקן ג'וני לי מילר אמר על הדמות שגילם כי דעתו על ביירון היא ש"הוא יכול היה להיות נחמד וחביב בצורה בלתי רגילה, אבל הוא יכול היה גם להיות די אכזרי כשהחליט על כך. אני בהחלט לא אהבתי את היחס שלו לחלק מהאנשים".

השחקנית קמילה פאוור אמרה על ליידי קרוליין לם ש"היא הייתה כמו אישה ילדה, פגיעה מאוד וגם עם כוח חיים עצום".

## קבלה וביקורת
נתוני הרייטינג של הסרט בשידור הבכורה בערוץ BBC Two היו: 2.1 מיליון צופים (12% מכלל הצופים) ראו את החלק הראשון של הסרט, ו-1.8 מיליון צופים (11%) ראו את החלק השני.

ב-2005 אחרי הצגה מקדימה של הסרט בערוץ BBC America נכתב בניו יורק טיימס שהסרט "מצייר דמות סימפתית, לעיתים דיוקן רציני מבלי לטשטש על היהירות והגינונים שלו". על מילר נכתב שהוא "משלב במיומנות תשוקה חסרת מנוחה עם רגעים מרי-נפש של מודעות עצמית". אלכסנדר לרמן כתב באתר Screenonline של מכון הסרטים הבריטי ושיבח את הופעתו של מילר, באומרו שדמותו של ביירון בגילומו היא רגישה ורבת ניואנסים. פיטר קוקריין שכתב על גילום דמותו של ביירון על המסך, תיאר את מילר שהוא "מעולה בתפקיד הראשי; הביירון המוצלח ביותר על המסך".

ג'ני ביוון זכתה בפרס "Royal Television Society" על עיצוב התלבושות לתוכנית דרמה. ג'ון פול קלי היה מועמד לפרס בקטגוריית עיצוב ההפקה לתוכנית דרמה.

## קישורים חיצוניים

* Byron BBC press pack

## הערות שוליים

קטגוריה:סרטי טלוויזיה בריטיים
קטגוריה:סרטי 2003
קטגוריה:סרטים ביוגרפיים בריטיים
המשרד לפיתוח כלכלי של רוסיה

**המשרד לפיתוח כלכלי של רוסיה** (ברוסית: **Министерство экономического развития Российской Федерации**; בשמו המקוצר: **Минэкономразвития России**) הוא המשרד הפדרלי ברוסיה האחראי על פיתוח המדיניות הכלכלית ופיתוח העסקים והתיירות במדינה.

המשרד הוקם מתוך הוועדה הממלכתית לכלכלה שהוקמה ביולי 1990. באוגוסט 1991 הפכה למשרד ממשלתי בשם משרד הכלכלה. המשרד אחראי לארגון כנסים ופורומים לענייני השקעות, בהם פורום סנקט פטרבורג הבינלאומי לכלכלה, פורום ההשקעות הבינלאומי בעיר סוצ'י ומאז 2012 מנהל את כנס "ההשקעות הפתוחות" המוקדש לפיתוח ההייטק. מטה המשרד שוכן ברחוב טברסקאיה-יאמסקאיה 1 במוסקבה.

בנובמבר 2016 השר אלכסיי אוליוקוב הואשם בלקיחת שוחד ופוטר. במקומו מונה מקסים אורשקין לתפקיד השר לפיתוח כלכלי. בינואר 2020 מונתה ממשלת מישוסטין הראשונה להחליף את ממשלתו של דמיטרי מדבדב ולשר החדש מונה מקסים רשטניקוב.
## מבנה וארגון
המשרד מורכב מ-36 מחלקות.

הוא אחראי לניהול רכוש המדינה ומנהל את רכושה של הפדרציה הרוסית באמצעות הסוכנות הפדרלית לניהול רכוש המדינה (Федеральное агентство по управлению государственным имуществом, בשמה המקוצר: Росимущество) וכן אחראי לרזרבות הממשלתיות. בנוסף אחראי המשרד על תחום רישום פטנטים באמצעות סוכנות רוספטנט (Роспатент), על תחום הסטטיסטיקה באמצעות השירות הפדרלי לסטטיסטיקה ממלכתית ועל תחום התיירות באמצעות סוכנות התיירות הפדרלית (Федеральное агентство по туризму).

עד לשנת 2016 הסוכנות הפדרלית לרזרבות מדינה הייתה כפופה למשרד. בשנת 2022, קיבלה ידיה את האחריות על מגזר התיירות בעקבות פירוק סוכנות התיירות הפדרלית.
## שר
השר לפיתוח כלכלי הוא השר הממונה על ניהול המשרד לפיתוח כלכלי ואחראי לניהול סחר חוץ והכוונת מדיניות נציגויות המסחר של רוסיה בניכר.

## קישורים חיצוניים

* 

## הערות שוליים

כלכלה
קטגוריה:רוסיה: כלכלה
קטגוריה:משרדי כלכלה
דידייה ברוסו

**ז'אן-שארל דידייה קפיי ברוסו** (בצרפתית: **Jean-Charles Didier Kpéhi Brossou**; נולד ב-23 בדצמבר 1989 בחוף השנהב) הוא כדורגלן מחוף השנהב המשחק בעמדת הקשר בקבוצת צ'יטגונג אבהאני.

## קריירת מועדונים
### תחילת הקריירה
ברוסו נולד בחוף השנהב. בשנת 2007 החל לשחק במימוסאס, מועדון פאר מאביג'אן, בירת חוף השנהב. הוא שיחק במועדון במשך 7 עונות זכה עם המועדון בשתי אליפויות.

### הפועל רמת-גן גבעתיים
בשנת 2013 עזב ברוסו את מימוסאס לטובת הפועל רמת-גן גבעתיים מהליגה הלאומית. ב-1 באוגוסט 2013 ערך את הופעת הבכורה שלו במועדון, כששיחק 33 דקות בתיקו 0-0 נגד אשטוריל במסגרת מוקדמות הליגה האירופית לעונת . ב-9 בספטמבר ערך את הופעת הבכורה שלו בליגה הלאומית, כששיחק 81 דקות בניצחון 1–3 על מכבי אחי נצרת במסגרת המחזור הראשון. ב-28 בפברואר 2014 הבקיע את שער הבכורה שלו במועדון, שער בדקה ה-47 בניצחון 0–2 על מכבי יבנה במסגרת המחזור ה-26 בליגה. ב-3 במאי הבקיע צמד שערים בניצחון 1–3 על הפועל עפולה במסגרת המחזור הפלייאוף העליון של הליגה הלאומית. הוא סיים את עונתו הראשונה בישראל עם 30 הופעות ליגה ו-3 שערים. בעונת  שמר על מאזן דומה, וערך 30 הופעות ליגה, בהן הבקיע ארבעה שערים.

עונת  הייתה עונת השיא בקריירה של ברוסו. בתחילת חודש ינואר 2016 הורשע ברוסו בהעלבת שופט והורחק ל-3 משחקים בפועל ו-3 משחקים נוספים על תנאי. הוא סיים את העונה כמבקיע המצטיין של הפועל רמת-גן גבעתיים, עם 16 שערים ב-31 הופעות ליגה, אך קבוצתו סיימה במקום השלישי בליגה וכשלה בהעפלה לליגת העל.

### עירוני קריית שמונה
ב-22 במאי 2016 סיכם ברוסו ל-3 שנים בעירוני קריית שמונה מליגת העל.

### מכבי פתח תקווה
ב-15 במאי 2018 חתם לשנה במכבי פתח תקווה מליגת העל. בעונת 2018/2019 היה שותף בירידת הקבוצה לליגה הלאומית.

## תארים
;מימוסאס
*אליפות חוף השנהב (2): 2009, 2010

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:כדורגלני מימוסאס
קטגוריה:כדורגלני הפועל רמת גן
קטגוריה:כדורגלני עירוני קריית שמונה
קטגוריה:כדורגלני מכבי פתח תקווה
קטגוריה:ספורטאים איבוארים בישראל
קטגוריה:ספורטאים זרים בבנגלדש
קטגוריה:כדורגלנים זרים בישראל
קטגוריה:איבוארים שנולדו ב-1989
ברנהרד יאנצ'ק

**ברנהרד יאנצ'ק** (בגרמנית: **Bernhard Janeczek**; נולד ב-10 במרץ 1992 בווינה שבאוסטריה) הוא כדורגלן עבר אוסטרי ששיחק בעמדת הבלם.

## קריירת מועדונים
יאנצ'ק נולד בווינה שבאוסטריה. את רוב תקופת ילדותו העביר במחלקת הנוער של אדמירה ואקר מדלינג, ובשנת 2007 עבר למחלקת הנוער של ראפיד וינה. לאחר עונה אחת עבר למחלקת הנוער של בורוסיה מנשנגלדבך. בעונת  החל לשחק בבורוסיה מנשנגלדבך II, קבוצת המילואים של המועדון. הוא שיחק בה במשך 3 עונות, בהן ערך 45 הופעות והבקיע 2 שערים. בחודש יולי 2013 עבר יאנצ'ק בהעברה חופשית לריד מהבונדסליגה האוסטרית. ב-12 ביולי 2013 ערך את הופעת הבכורה שלו במועדון, כששיחק 90 דקות בניצחון 4-0 על ברגנץ במסגרת הגביע האוסטרי. ב-27 ביולי ערך את הופעת הבכורה שלו בליגה, כששיחק 90 דקות בניצחון 1-0 על וולפסברג במסגרת המחזור השני. ב-4 במרץ 2015 הבקיע יאנצ'ק את שער הבכורה שלו במועדון, שער בדקה ה-56 בניצחון 2-1 על וולפסברג במסגרת המחזור ה-23 לעונת . הוא שיחק במועדון במשך 3 עונות, בהן ערך 74 הופעות ליגה והבקיע שער אחד.

ב-13 ביוני 2016 חתם לעונה אחת במכבי פתח תקווה מליגת העל, אך שוחרר לבקשתו לאחר שבועיים וחתם בדינמו בוקרשט מליגת העל הרומנית.

## קישורים חיצוניים

קטגוריה:בלמי כדורגל אוסטרים
קטגוריה:כדורגלנים אוסטרים
קטגוריה:וינה: כדורגלנים
קטגוריה:כדורגלני ריד
קטגוריה:כדורגלני מכבי פתח תקווה
קטגוריה:כדורגלני דינמו בוקרשט
קטגוריה:כדורגלני ריינדורף אלטאך
קטגוריה:כדורגלנים זרים בישראל
קטגוריה:ספורטאים זרים ברומניה
קטגוריה:אוסטרים שנולדו ב-1992
מיכל פזדן

**מיכל פזדן** (בפולנית: **Michał Pazdan**; נולד ב-21 בספטמבר 1987) הוא כדורגלן פולני המשחק בקבוצת יגלוניה ביאליסטוק בעמדות בלם והקשר האחורי.

## קריירת מועדונים
פזדן הצטרף למחלקת הנוער של קבוצת הוטניק קרקוב בגיל 15. בעונת 2003-2004, עלה לסגל הקבוצה הבכירה של מועדון נעוריו. ב-2007 הצטרף לקבוצת גורניק זאבז'ה. ב-14 בספטמבר 2007, ערך את הופעת הבכורה שלו בליגת העל הפולנית במשחק מול פולוניה ביטום. אחרי 5 שנים בזאבז'ה, בהן ערך 126 הופעות ליגה, חתם פזדן בקבוצת יגילוניה ביאליסטוק. בביאליסטוק, שיחק פזדן שלוש עונות, בהן הופיע ב-86 משחקי ליגה וכבש 3 שערים. ב-24 ביוני 2015, עבר לשחק בקבוצת לגיה ורשה. בעונתו הראשונה בלגיה, זכה פזדן עם קבוצתו באליפות הליגה הפולנית. בעונתו הבאה בקבוצה, זכה עמה באליפות נוספת.

## קריירה בינלאומית
פזדן ערך את הופעת הבכורה שלו עבור נבחרת פולין ב-15 בדצמבר 2007, במשחק הניצחון 1-0 מול בוסניה והרצגובינה. פזדן נכלל על סגל הנבחרת הפולנית לטורניר יורו 2008, ויחד עם שותפו לסגל לוקאש גרגוליה היו ליחידים בסגל שלא שותפו אפילו לדקת משחק אחת בטורניר. פזדן נכלל גם בסגל הנבחרת הפולנית לטורניר הגמר של יורו 2016 בצרפת, וזכה בתואר השחקן המצטיין במשחק התיקו 0-0 מול אלופת העולם גרמניה.

## תארים
;לגיה ורשה
* ליגת העל הפולנית: 2015-2016, 2017–2016

## קישורים חיצוניים

קטגוריה:כדורגלנים פולנים
קטגוריה:בלמי כדורגל פולנים
קטגוריה:קשרי כדורגל פולנים
קטגוריה:קרקוב: כדורגלנים
קטגוריה:כדורגלני גורניק זאבז'ה
קטגוריה:כדורגלני יגלוניה ביאליסטוק
קטגוריה:כדורגלני לגיה ורשה
קטגוריה:כדורגלני נבחרת פולין
קטגוריה:כדורגלני יורו 2008
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:פולנים שנולדו ב-1987
סלטה (תרגיל)

ממוזער|סלטה קדמית

**סלטה** היא רצף של תנועות שבו הגוף מסתובב סביב ציר ב-360°, כך שהרגליים עוברות מעל הראש. כיוון הסלטה יכול להיות לפנים, לאחור או לצד. סלטה יכולה להיות מבוצעת באוויר או על הקרקע. כשסלטה מבוצעת על הקרקע היא נקראת גלגול. סלטות נהוגות בכמה ענפי ספורט, ביניהם פארקור, התעמלות, טריקינג ועוד.

מקור המילה מהשפה הלטינית, saltus - לקפוץ.

## תרגילים
[ממוזער|[סלטה קדמית בקיפול]]
בענף ההתעמלות יש תרגילים רבים בשם סלטה. את הסלטה ניתן לבצע באופנים רבים כאשר כל תרגיל מקבל שם מעט שונה. למשל, סלטה המבוצעת בגוף מוחזק וישר (כמו במצב עמידה) תקרא סלטה בגוף ישר. סלטה לפנים המבוצעת כאשר הגוף בקיפול עם רגליים ישרות, תקרא סלטה קדמית בקיפול. יש מגוון רחב של שילובים, כאשר הסלטה יכולה להתבצע קדימה ואחורה, סלטה כפולה ומשולשת או לשלב סיבובים רבים של הגוף. 
## ראו גם
* פס אקרובטיקה
* גלגלון
* עמידת ראש
*צוקהארה

## קישורים חיצוניים

קטגוריה:התעמלות
קטגוריה:התעמלות מכשירים
קטגוריה:תרגילי התעמלות
קטגוריה:קפיצות
גלריית דגלי רוסיה

## דגל לאומי

## דגלים צבאיים

## דגלי [[סובייקטים פדרליים של רוסיה|הסובייקטים הפדרליים]]
### דגלי [[רפובליקות של רוסיה|הרפובליקות]]

### דגלי [[מחוזות (קראיה) של רוסיה|מחוזות (קראי)]]

### דגלי [[מחוזות (אובלסטי) של רוסיה|מחוזות (אובלסט)]]

### דגלי [[הערים הפדרליות של רוסיה|ערים פדרליות]]

### דגל המחוז האוטונומי

### דגלי אוקרוגים אוטונומיים

## דגלים היסטוריים
### דגלי [[האימפריה הרוסית|האימפריה]] ו[[הרפובליקה הרוסית]]

### דגל [[ברית המועצות]]

### דגלי רוסיה

## קישורים חיצוניים

* סמלים רשמיים — אתר אוניפורמה.נארוד 
* דגלים באתר הרשמי של משרד ההגנה הרוסי

## הערות שוליים

*
רוסיה
NGC 1512

**NGC 1512** היא גלקסיית מוט ספירלית הנמצאת במרחק של 38 מיליון שנות אור מכדור הארץ בקבוצת הכוכבים שעון מטוטלת וחברה בקבוצת הגלקסיות דג זהב. הגלקסיה מקיימת אינטראקציה כבידתית עם הגלקסיה האליפטית השכנה NGC 1510 (בתמונה מימין ולמטה ממרכז NGC 1512) ונראה ש-NGC 1510 גורמת לעיוות של הזרועות הספירליות של NGC 1512. המרחק הזוויתי בין הגלקסיות הוא כ-5 דקות קשת ששקול למרחק של כ-60,000 שנות אור ומצביע על כך שייתכן ויתנגשו בעתיד.

## קישורים חיצוניים

* NGC 1512 :NED
* 

## הערות שוליים

קטגוריה:קצרמר מדעי החלל
קטגוריה:גלקסיות מוט ספירליות
קטגוריה:קבוצת הכוכבים שעון מטוטלת
קטגוריה:הקטלוג הכללי החדש
גארי קגלמאכר

**גארי כריסטופר קגלמאכר פרס** (בספרדית ובגרמנית: **Gary Christofer Kagelmacher Pérez**; נולד ב-21 באפריל 1988 במונטווידאו שבאורוגוואי) הוא כדורגלן אורוגוואי המשחק בעמדת הקשר האחורי, המגן הימני והבלם בלאון.

## קריירה
גארי קגלמאכר נולד וגדל בעיר מונטווידאו שבאורוגוואי למשפחה ממוצא גרמני. כבר בגיל צעיר הצטרף למועדון המקומי דאנוביו. בשנת 2007, כשהוא בן 19, עבר קגלמאכר לשחק בקבוצת המילואים של ריאל מדריד, ריאל מדריד קסטיליה מהליגה השלישית בספרד. לאחר עונת השאלה מוצלחת במהלכה שיחק ברוב המשחקים של הקסטיליה, המשיך קגלמאכר בקבוצה לעונה נוספת. קגלמאכר המשיך לשחק בקביעות בהרכב של הקסטיליה ובסוף עונת 2008/09, ערך את הופעתו היחידה בלה ליגה כשפתח בהרכב הקבוצה הראשונה של ריאל בהפסד 1–2 לאוסאסונה. בקיץ 2010 הושאל קגלמאכר לבירסחוט מליגת העל הבלגית במדיה רשם 27 הופעות ליגה במהלכן כבש שלושה שערים. לאחר עונת ההשאלה, חתם קגלמאכר לארבע שנים בבירסחוט.

אף על פי שחתם לארבע שנים, לאחר עונה אחת עזב קגלמאכר את בירסחוט וחתם במונקו מהליגה הצרפתית השנייה. במהלך שתי עונות במונקו, הפך קגלמאכר לשחקן בהרכב הראשון של הקבוצה ורשם במדיה 51 הופעות בהן כבש שלושה שערים. בעונת 2013 הושאל קגלמאכר לואלנסיין ולאחר מכן, ב-30 ביוני 2014, חתם לשלוש שנים במינכן 1860 מהבונדסליגה השנייה. ב-8 במרץ, כבש קגלמאכר את שער הבכורה שלו במדי מינכן 1860 בהפסד 2–3 לסנדהאוזן.

ב-22 ביוני 2016 חתם קגלמאכר במכבי חיפה. ב-24 באוקטובר כבש את השער היחיד שלו במדי הקבוצה, בניצחון 2–0 על מכבי תל אביב. אחת הסיבות לעזיבתו של המאמן רוני לוי במהלך ההכנות לעונת 2016/2017 הייתה מחלוקת שהתגלעה בינו לבין המנהל הספורטיבי טור-כריסטיאן קרלסן לגבי העמדה שבה יש להציב את קגלמאכר. קרלסן ייעד לקגלמאכר את תפקיד הקשר האחורי ואילו לוי סבר כי יש להציבו בעמדה הגנתית. לאחר מינויו של רנה מלנסטיין כמחליפו של לוי הוצב קגלמאכר בקישור האחורי, אולם לאחר מספר מחזורים הוסט לעמדת המגן הימני ובהמשך מילא אף את תפקיד הבלם.

באוגוסט 2017 חתם במועדון הבלגי קורטרייק תמורת 250 אלף אירו. בינואר 2020 חזר לאחר 13 וחצי שנה לאורוגוואי וחתם בפניארול. בינואר 2022 חתם בלאון המקסיקנית.

### קריירת נבחרות
בצעירותו נמנה קגלמאכר עם סגל נבחרת אורוגוואי עד גיל 20 במדיה ערך ארבע הופעות.

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:מגני כדורגל אורוגוואים
קטגוריה:בלמי כדורגל אורוגוואים
קטגוריה:קשרי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני דאנוביו
קטגוריה:כדורגלני ריאל מדריד
קטגוריה:כדורגלני בירסחוט
קטגוריה:כדורגלני מונקו
קטגוריה:כדורגלני ואלנסיין
קטגוריה:כדורגלני מינכן 1860
קטגוריה:כדורגלני מכבי חיפה
קטגוריה:כדורגלני קורטרייק
קטגוריה:כדורגלני ריאל מדריד קסטיליה
קטגוריה:כדורגלני פניארול
קטגוריה:כדורגלני לאון
קטגוריה:כדורגלנים זרים בישראל
קטגוריה:אורוגוואים שנולדו ב-1988
חסוס ואייחו

**חסוס ואייחו לאסרו** (בספרדית: **Jesús Vallejo Lázaro**; נולד ב-5 בינואר 1997 בסרגוסה שבספרד) הוא כדורגלן ספרדי המשחק בעמדת הבלם בקבוצת אלבסטה.

## קריירת מועדונים
ואייחו נולד בסרגוסה שבספרד. בשנת 2007 הצטרף למחלקת הנוער של המועדון המקומי ריאל סרגוסה. ב-23 באוגוסט 2014 ערך את הופעת הבכורה שלו במועדון, כששיחק 90 דקות בתיקו 0-0 נגד רקראטיבו ולבה במסגרת המחזור הראשון בליגה הספרדית השנייה. ב-5 באפריל 2015 הבקיע את שער הבכורה שלו במועדון, שער בדקה ה-54 בתיקו 1-1 נגד טנריפה במסגרת המחזור ה-32 בליגה. באותו משחק מונה גם לקפטן הקבוצה, תפקיד בו נשאר עד לסוף העונה. הוא שיחק במועדון במשך עונה אחת, בה ערך 30 הופעות ליגה והבקיע שער אחד.

ב-31 ביולי 2015 חתם ואייחו על חוזה ל-6 שנים בריאל מדריד מליגת העל הספרדית, תמורת סכום משוער של 6 מיליון אירו. עם החתימה בריאל מדריד, הושאל ואייחו באופן מיידי לריאל סרגוסה. הוא ערך 20 הופעות ליגה בעונת  בליגה הספרדית השנייה.

בתום עונת השאלה אחת לסרגוסה, הושאל ואייחו לעונה אחת לאיינטרכט פרנקפורט מהבונדסליגה.

בתום עונת ההשאלה לאיינטרכט פרנקפורט שבה ערך במסגרת הליגה 25 הופעות וכבש שער אחד ואף הציג יכולת גבוהה חזר ואייחו לריאל מדריד.

ב-5 בנובמבר 2017 ערך ואייחו את הופעת הבכורה שלו בליגה בניצחון 0–3 על לאס פאלמס.

ב-27 ביולי 2019 הושאל ואייחו לוולברהמפטון וונדררס מהפרמייר ליג לעונה אחת.

ב-24 בינואר 2020 הושאל לגרנדה מלה ליגה עד לתום העונה, ובסיום העונה הוארכה תקופת ההשאלה לעונה נוספת.

ב-15 ביולי 2023 הושאל שוב לגרנדה לעונה אחת.

## תארים

;ריאל מדריד
*הסופר קאפ הספרדי: , 2021/2022
*גביע העולם לקבוצות: 2017, 2022
*ליגת האלופות: 2017/2018, 2021/2022
*אליפות ספרד: 2021/2022
*הסופר קאפ האירופי: 2022, 2024
* הגביע הספרדי: 2022/2023

;נבחרת ספרד
* אליפות אירופה בכדורגל עד גיל 21: 2019
* אליפות אירופה בכדורגל עד גיל 19: 2015

## קישורים חיצוניים

## הערות שוליים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:סרגוסה: כדורגלנים
קטגוריה:כדורגלני ריאל סרגוסה
קטגוריה:כדורגלני ריאל מדריד
קטגוריה:כדורגלני איינטרכט פרנקפורט
קטגוריה:כדורגלני וולברהמפטון וונדררס
קטגוריה:כדורגלני גרנדה
קטגוריה:ספורטאים ספרדים בגרמניה
קטגוריה:ספורטאים ספרדים באנגליה
קטגוריה:כדורגלנים ספרדים באולימפיאדת טוקיו (2020)
קטגוריה:זוכי מדליית כסף אולימפית ספרדים: כדורגל
קטגוריה:כדורגלני אלבסטה
קטגוריה:ספרדים שנולדו ב-1997
השומר האדום

**השומר האדום** (באנגלית: **Red Guardian**) הוא שמן של מספר דמויות המופיעות בחוברות הקומיקס ביקום מארוול קומיקס, רובן של נבלי-על. השומר האדום הראשון הופיע לראשונה בחוברת *Avengers #43* מאוגוסט 1967 ונוצר על ידי הכותב רוי תומאס והמאייר ג'ון בוסימה.

עד כה חלקו בזהותו של השומר האדום שבעה אנשים - אלכסיי לבדב, אלכסיי שוסטקוב, טניה בלינסקיה, ניקולאי קריילנקו, ג'וזף פטקוס, קראסנו גרניצקי ואנטון. השומר האדום נוצר כגרסה סובייטית של קפטן אמריקה, והשומר האדום הראשון - אלכסיי לבדב - נלחם לצידו כחלק מקבוצת הפולשים במהלך מלחמת העולם השנייה אך נהרג בשנות ה-50 במהלך ניסויים שעבר בידי המשטר הסובייטי. אלכסיי שוסטקוב היה טייס ניסוי וסוכן ק.ג.ב סובייטי, אשר נישא לבלרינה המפורסמת נטליה רומנובה, אשר נאלץ לזייף את מותו במטרה להפוך לשומר האדום, "קפטן אמריקה הסובייטי". במהלך שנות אימוניו, שוסטקוב הפך לאדם אכזרי וחסר רחמים, המיומן בהריגה והתנקשות עבור המשטר הסובייטי. הוא נשלח למשימה בסין, שם נתקל ברומנובה כגיבורת-העל האלמנה השחורה. הוא נלחם בה ובקבוצת האוונג'רס, ונהרג לכאורה בהתפרצות של הר געש. הוא נראה חי לאחר מכן תחת הזהות רונין, ונלחם באלמנה השחורה, הוקאיי, מוקינגבירד ודומיניק פורצ'ון בסיועם של חיילים העוטים חליפות שריון של דינאמו הארגמן.

את דמותו של אלכסיי שוסטקוב/השומר האדום בסרטי היקום הקולנועי של מארוול "האלמנה השחורה" ו"ת'אנדרבולטס*" גילם השחקן דייוויד הארבור, שישוב לגלם את הדמות בסרט "".

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:נבלי על במארוול קומיקס
קטגוריה:סוכנים חשאיים בדיוניים
מחנה מיל

**מחנה מיל** ליד העיר אקס-אן-פרובאנס שבדרום צרפת היה מחנה ריכוז, שפעל במהלך מלחמת העולם השנייה. בשנת 2015 נבחר האתר לשמש כמקום מושבו של המנהל לחינוך לאזרחות, מדעי האנושות והזכרונות המשותפים של ארגון אונסק"ו.

המחנה נפתח כמחנה מעצר בספטמבר 1939, במבנה ששימש כמפעל אריחים. צרפת החזיקה בו במעצר גרמנים ואוסטרים שהתגוררו באזור מרסיי. חלקם היו אישים שנמלטו מגרמניה וביניהם יהודים. ביוני 1940 הגיע מספרם לכ-3,500. ביניהם היו מדענים, אמנים ואנשי רוח כליון פויכטוונגר, גולו מאן, ולטר האסנקלבר (Walter Hasenclever), אוטו מאירהוף, אריך איטור קאן (Erich Itor Kahn), האנס בלמר (Hans Bellmer), מקס ארנסט, הנרי גואה (Henry Gowa), יאן מאירוביץ (Jan Meyerowitz) ופרנסואה וילי ונדט (François Willi Wendt).

לאחר תבוסת צרפת בפני גרמניה באביב 1940 החל המחנה לשמש את צרפת של וישי. מ-1941 ועד 1942 הוא שימש כמחנה מעבר לעצירים יהודים, בעיקר גברים. כאלפיים עצירים שולחו ממנו אל מחנה הריכוז דראנסי בדרכם למחנה ההשמדה אושוויץ. 

לאחר המלחמה, בשנת 1946, שימש שוב האתר לזמן קצר כבית חרושת.

מאז 1993 משמש המבנה במחנה כאתר הנצחה. ב-10 בספטמבר 2012, שבעים שנה לאחר שיצאו ממנו אחרוני המגורשים למחנות ההשמדה, נחנכה באתר אנדרטה לזכרם על ידי ראש ממשלת צרפת ז'אן-מארק ארו.

בשנת 1995 הופק סרט תיעודי אודות תולדות המחנה.

ב-8 באוקטובר 2015 חנך ארגון אונסק"ו את האתר כמקום מושבו של המנהל לחינוך לאזרחות, מדעי האנושות והזכרונות המשותפים (Chair for Education for Citizenship, Human Sciences and Shared Memories) של הארגון, בנוכחות נשיא צרפת פרנסואה הולנד.

## קישורים חיצוניים

* אתר זיכרון למחנה
* על המחנה, באתר LES CAMPS D'INTERNEMENT FRANCAIS EN 1939-1944
* דף אינטרנט על המחנה
* אודות אמנים שנכלאו במחנה
* הודעת אונסק"ו על פתיחת הסוכנות באתר המחנה

קטגוריה:מחנות ריכוז בצרפת
קטגוריה:פרובאנס-אלפ-קוט ד'אזור
קטגוריה:אונסק"ו
22 בעקרב

**22 בעקרב** הוא כוכב הסדרה הראשית כחול בעל סיווג ספקטרלי של B3V הממוקם בקבוצת הכוכבים עקרב.
הכוכב בעל בהירות נראית של 4.79 ובהירות מוחלטת של -0.615.

22 בעקרב ממוקם במרחק של 392 שנות אור (120 פארסק) מהשמש.

לכוכב מסה של 7.6 מסות שמש ועוצמת הארה הגדולה פי 166 מזו של השמש.

## קישורים חיצוניים
* 

קטגוריה:כוכבי הסדרה הראשית מסוג B
קטגוריה:קבוצת הכוכבים עקרב
קטגוריה:קצרמר מדעי החלל
Slither.io

**Slither.io** הוא משחק רשת מרובה משתתפים מסוגת אסטרטגיה-פעולה שפותח על ידי סטיב האוס בשנת 2016. אפליקציית המובייל של המשחק לאנדרואיד ו-iOS הגיעו לראש טבלת המשחקים בחנויות האפליקציות בחודש מאי 2016.

## מהלך המשחק
המשחק מורכב משחקנים (המגלמים נחשים בעלי אורכים משתנים) המסתובבים ברחבי מפה דו-ממדית. מטרת המשחק היא לצבור הכי הרבה נקודות על ידי "אכילה" של כדורים צבעוניים וזוהרים (המפוזרים ברחבי המפה) ובכך להיות הנחש הארוך ביותר בשרת. ניתן לגרום להאצת הנחש, אך גם לאיבוד מסה ונקודות (שנשארות מאחור במסלול שעשה השחקן) – על ידי לחיצה על מקש הרווח או על העכבר בעת משחק במחשב, או על ידי לחיצה כפולה בטלפונים חכמים. כאשר שחקן נוגע בראשו בשחקן אחר – השחקן שנפגע בראשו מפסיד וגופו מתפרק לכדורים זוהרים, ששחקנים אחרים יכולים "לאכול". בשולי המפה יש גבול אדום שיפסול כל שחקן שיגע בו.

אסטרטגיה מקובלת לנחש גדול היא להקיף נחשים אחרים ולהקטין את קוטר ההקפה עד שלשחקן בפנים אין לאן לפנות מבלי להתנגש במקיף. האסטרטגיה הנגדית היא שהנחש המוקף נצמד אל המקיף ומבצע תנועה דומה בתוך המעגל, כך הוא חוסם את האפשרות של הנחש המקיף לצמצם את רדיוס ההקפה.

## עיצוב
בצד ימין של המסך ישנה טבלה עם שמותיהם של השחקנים בעלי הניקוד הגבוה בשרת, מפה ובה המיקום של השחקן בתוך המשחק, לצד מספר הנקודות שצבר.

### עורות (Skins)
בעבר, בחירת צבע העור באופן עצמאי הייתה מותנית בשיתוף המשחק בפייסבוק או בטוויטר. כיום כל שחקן יכול לבחור בתפריט הראשי את צבע העור. קיימים עשרות צבעי עורות שונים במשחק, שרובם זמינים עבור כל מי שמתקין את התוסף המיוחד של המשחק, דרך דפדפן כרום. בנוסף יש אפשרות לצבוע את עור הנחש שלך לבד. בין צבעי העורות יש צורות מיוחדות, מחוות למשחקי רשת, אפליקציות, פוליטיקאים עולמיים ודגלי מדינות. יש כמו כן אפשרויות להוספת אביזרים שונים.

## ראו גם
* Agar.io
* Subway Surfers
* Grand Theft Auto

## קישורים חיצוניים

* 

## הערות שוליים

קטגוריה:משחקי וידאו משנת 2016
קטגוריה:משחקי מובייל
קטגוריה:משחקי רשת מרובי-משתתפים
קטגוריה:משחקי אינטרנט
קטגוריה:משחקי וידאו מרובי משתתפים
קטגוריה:משחקי וידאו שפותחו בארצות הברית
קטגוריה:משחקי iOS
גל ירוק

ממוזער|איור של גל ירוק
**גל ירוק** היא תכונה של מערכת בקרת רמזורים. תכונה זו מופעלת בסדרה של רמזורים (על פי רוב שלושה או יותר) הנמצאים על ציר נסיעה. תכונת הגל הירוק מיועדת לאפשר תעבורה מתמשכת לאורך מספר צמתים על ידי תזמון האור הירוק הניתן לכלי הרכב בכל אחד מהצמתים. בהפעלת הרמזורים בשיטת הגל הירוק משתמשים לרוב בכביש עירוני או קטן בו מספר הרמזורים גדול. שם זה ניתן גם למערכות הנותנות עדיפות למעבר רכבי תחבורה ציבורית או רכבי חירום.

בישראל הופעלו הרמזורים הראשונים בשיטה זו בעיר תל אביב בחודש פברואר 1961. כיום נהוגה שיטה זו בכל הארץ.

כיום נשמעת ביקורת על הפעלת שיטה זו בתוך העיר, מכיוון שהיא מתחשבת ברכב הפרטי בלבד ותוך כך פוגעת ביעילות התחבורה הציבורית, שלא נוסעת ברציפות כמו מכונית פרטית ומעמידה במקום נמוך בסדר העדיפויות את הולכי הרגל. מאידך, מערכות גל ירוק מאפשרות תעדוף תחבורה ציבורית על ידי החלפת הרמזור לירוק כאשר רכב תחבורה ציבורית מתקרב לצומת. כמו כן במקומות רבים נוהגים להתקין כפתורים המאפשרים להולכי רגל לקצר את זמן ההמתנה לרמזור.

## קישורים חיצוניים

## הערות שוליים

קטגוריה:ניהול תחבורה
קטגוריה:תחבורה
אינגי הויסטד

**אינגי הויסטד** (בפארואזית: **Ingi Højsted**; נולד ב-12 בנובמבר 1985 בטורסהאבן שבאיי פארו) הוא כדורגלן עבר פארואזי ששיחק בעמדת הקשר בעיקר ב-B36 טורסהאבן ובנבחרת איי פארו.

## קריירת מועדונים
הויסטד נולד בטורסהאבן, בירת איי פארו. הוא גדל במחלקת הנוער של B36 טורסהאבן המקומית. בקיץ 2002 הצטרף לארסנל מהפרמייר ליג. הוא שיחק במועדון במשך 3 עונות, אך לא קיבל דקות משחק בקבוצה הבוגרת, וחזר ל-B36 טורסהאבן. הוא שיחק במועדון במשך עונה אחת, בה ערך 25 הופעות והבקיע שער אחד. בהמשך עבר לבירמינגהאם סיטי, אך שיחק 45 דקות בקבוצת המילואים. לאחר מכן חזר פעם נוספת ל-B36 טורסהאבן, בה שיחק במשך 5 עונות וערך 51 הופעות, בהן הבקיע שני שערים. לאחר פציעות מתמשכות, פרש הויסטד מכדורגל בגיל 26.

## קריירה בינלאומית
ב-29 באפריל 2003 ערך הויסטד את הופעת הבכורה שלו בנבחרת איי פארו, כשנכנס כמחליף לקראת המחצית השנייה בניצחון 2-1 על נבחרת קזחסטן במשחק ידידות. הוא ערך 6 הופעות בנבחרת, מתוכן שתיים נגד נבחרת ישראל במסגרת מוקדמות מונדיאל 2006.

## תארים
* אליפות איי פארו (2): 2005, 2011

## קישורים חיצוניים

קטגוריה:כדורגלנים פארואזים
קטגוריה:קשרי כדורגל פארואזים
קטגוריה:כדורגלני ארסנל
קטגוריה:כדורגלני B36 טורסהאבן
קטגוריה:כדורגלני ברמינגהאם סיטי
קטגוריה:כדורגלני נבחרת איי פארו
קטגוריה:ילידי 1985
מידענות סייבר

"**מידענות סייבר**" היא עיסוק מקצועי הכולל גילוי ואיתור מידע דיגיטלי במרחב הקיברנטי.

צמד המילים מידענות סייבר הוא אחד מהשמות שהוצעו אך לא התקבלו עבור מגמת "מידע ונתונים- Data Analysis" (לשעבר "גילוי ואיתור מידע דיגיטלי").
במשך מספר שנים נפוץ שם זה בקרב תלמידי ומורי מגמת "גילוי ואיתור" על אף שלא אושר במערכות הרשמיות של משרד החינוך.
החל משנת 2020 לאחר כניסתה של המפמ"רית רונית נחמיה לתפקיד, השתנה שם המגמה ל"מידע ונתונים – Data Analysis" וכן חלו שינויים בתוכנית הלימודים, הרחבת שיתופי הפעולה של המגמה עם גורמים צבאיים, מוסדות אקדמיים וחברות במגזר העסקי.

העיסוק במידענות סייבר שכיח בקרב חברות מודיעין עסקי, שיווק, משרדי פרסום ויחצנות, תחומי הייעוץ ואבטחת איכות ומכונים לגיוס עובדים.

## תוכנית לימוד
### בישראל
תוכנית לימודים בנושא החלה לראשונה בבתי ספר תיכוניים בישראל בשנת הלימודים תשע"ו ומיועדת לתלמידי בית ספר תיכון תחת מינהל מדע וטכנולוגיה במשרד החינוך. התוכנית היא פעולה משותפת בין המנהל למדע וטכנולוגיה במשרד החינוך יחד עם מומחי תוכן מאגף המודיעין (כולל יחידה 8200), התעשייה, מטה הסייבר הצה"לי והאקדמיה. בתוכנית דגש על הבנה ויישום של תהליכי אחזור מתקדמים רב-לשוניים, תוך פיתוח תודעה ותפיסה מידענית יצירתית.

המגמה מידע ונתונים- Data Analysis" (לשעבר "גילוי ואיתור מידע דיגיטלי") היא מגמה טכנולוגית. מקצוע המבוא הוא ערבית או רב מלל אחר ברמה של 5 יחידות לימוד לבגרות; המקצוע המוביל הוא ניתוח ואיתור מידע ברמה של 5 יחידות לימוד ומקצוע ההתמחות במגמה הוא מידע וידע באינטרנט גם הוא ברמה של 5 יחידות לימוד.

התוכנית מורכבת מחמישה פרקים:
# טכנולוגיות מידע ותקשורת
# שימור שיתוף ופיתוח ידע
# אינטרנט ומדיה חברתית
# מידע ומידענות
# התמודדות עם שפה זרה.

במסגרת המגמה התלמידים נחשפים לחידושים טכנולוגיים בתחום שיטות לגילוי ואיתור דיגיטלי וכן לשפות תכנות שונות.

במסגרת התוכנית יתנסו התלמידים בתהליך מורכב של איתור המידע, מיצויו ועיבודו עד לאבטחתו ברשת.

התלמידים במגמה יתנסו גם ביכולות כריית מידע על סמך כלים לניתוח "Big Data". מרכיב חשוב במגמת הלימוד הוא תהליך ההבחנה בין עיקר לטפל, שתאפשר לאנליסט לגבש מסקנות מרכזיות ועיקרי דברים.

## קישורים חיצוניים
* מינהל למדע וטכנולוגיה במשרד החינוך באתר education.gov
* מגמת מידענות סייבר, גילוי ואיתור מידע דיגיטלי באתר EducationCMS
* פורטל תלמידים משרד החינוך, מגמת מידענות סייבר באתר edu.gov

קטגוריה:אינטרנט: בטיחות
קטגוריה:טכנולוגיה תקשורתית
קטגוריה:מידע
טיפול נמרץ כללי

[ממוזער|רופא מטפל בחולה ב[יחידה לטיפול נמרץ]]

**טיפול נמרץ כללי** (באנגלית: **Intensive care medicine**) הוא תחום התמחות, עיסוק ומחקר ברפואה שעוסק בטיפול רפואי בחולים קשים ומורכבים הדורשים טיפול והשגחה צמודה.
## תחומי טיפול
טיפול נמרץ כולל טיפול במצבים רפואיים מורכבים הדורשים התערבות פולשנית, בדרך כלל מדובר בחולים מונשמים ולרוב הם גם סובלים מפגיעה רב מערכתית. 

מקרים אלה דורשים מעקב רציף והתערבות מידית בעת הצורך. על הרופא המומחה בטיפול נמרץ להיות בעל מיומנות וניסיון רב וייחודי בטיפול במצבים רפואיים קשים ביותר.

## המחלקה לטיפול נמרץ

במחלקה לטיפול נמרץ מוטל על הרופא להשגיח ולטפל בחולים קשים הנתונים בסכנת חיים.

## בישראל
טיפול נמרץ כללי מוכר בישראל כתחום התמחות על. ההתמחות אפשרית רק לאחר קבלת תואר מומחה באחד מהמקצועות הבאים:
הרדמה, יילוד וגינקולוגיה, כירורגיה אורולוגית, כירורגיה אורתופדית, כירורגיה כללית, כירורגיה פלסטית, כירורגיה של בית החזה, מחלות אף אוזן גרון, נוירוכירורגיה, נוירולוגיה, רפואה פנימית או רפואה דחופה.

תוכנית ההתמחות כוללת 2 שנים, מהן 18 חודשים טיפול נמרץ כללי, ו-6 חודשים בתקופות רצופות של חודשיים כל אחת, בשלושה מהמקצועות האלה: מחלות זיהומיות, קרדיולוגיה, מחלות ריאה, טיפול נמרץ ילדים, הרדמה, נפרולוגיה, טיפול נמרץ נוירוכירורגי, כירורגיית לב, טראומה או כוויות.

## קישורים חיצוניים

* 
## הערות שוליים

קטגוריה:תחומים ברפואה
קטגוריה:טיפול נמרץ
מרסלו סילבה

**מרסלו אנדרס סילבה פרננדס** (בספרדית: **Marcelo Andrés Silva Fernández**; נולד ב-21 במרץ 1989 במרסדס שבאורוגוואי) הוא כדורגלן אורוגוואי המשחק בעמדת הבלם בקבוצת ריאל סולט לייק.

## קריירת מועדונים
סילבה גדל במחלקת הנוער של דאנוביו. ב-13 בספטמבר 2009 ערך את הופעת הבכורה שלו בקבוצה הבוגרת של המועדון, כשנכנס כמחליף בדקה ה-77 בהפסד 1-0 לליברפול במסגרת המחזור השלישי בליגת העל האורוגוואית. ב-5 בדצמבר הבקיע את שער הבכורה שלו במועדון, שער בדקה ה-49 בניצחון 2-0 על סנטרל אספניול במסגרת המחזור ה-13 בליגה. הוא שיחק בקבוצה הבוגרת של המועדון במשך עונה אחת, בה הבקיע 3 שערים ב-19 הופעות.

ב-24 ביולי 2010 חתם סילבה באלמריה מליגת העל הספרדית. ב-18 בספטמבר ערך את הופעת הבכורה שלו במועדון, כששיחק 72 דקות בהפסד 1-0 לאספניול במסגרת המחזור השלישי בליגה. ב-5 בפברואר 2011 הבקיע את שער הבכורה שלו במועדון, שער בדקה החמישית בניצחון 3-2 על אספניול במסגרת המחזור ה-22 בליגה. בעונתו הראשונה במועדון היה שותף לירידתו לליגת המשנה. בתחילת עונת  לא הרבה סילבה לשחק במדי הקבוצה, ובחצי השני של העונה הושאל לפניארול מליגת העל האורוגוואית. ב-1 במרץ 2012 ערך את הופעת הבכורה שלו במועדון, כששיחק 90 דקות והבקיע שער בניצחון 4-1 על בייה ויסטה במסגרת המחזור הראשון בליגה. הוא ערך 11 הופעות ליגה במועדון, בהן הבקיע שני שערים, ובנוסף לקח חלק בגביע ליברטדורס. בעונת , בה חזר לאלמריה ערך 20 הופעות ליגה והיה שותף לחזרתו של המועדון לליגת העל. בעונה הבאה ערך 2 הופעות ליגה בלבד.

ב-1 באוגוסט 2014 חתם סילבה בלאס פאלמס מהליגה הספרדית השנייה. ב-10 בספטמבר ערך את הופעת הבכורה שלו במועדון, כששיחק 90 דקות בניצחון 2-0 על מיורקה במסגרת גביע המלך הספרדי. ב-19 באוקטובר ערך את הופעת הבכורה שלו בליגת העל הספרדית, כשנכנס כמחליף בדקה ה-88 בניצחון 2-0 על נומנסיה במסגרת המחזור התשיעי בליגה. ב-2 בדצמבר הבקיע את שער הבכורה שלו במועדון, שער בדקה ה-79 בניצחון 2-1 על סלטה ויגו במסגרת גביע המלך הספרדי. ב-11 בינואר 2015 הבקיע את שער הבכורה שלו בליגת העל הספרדית, שער בדקה ה-55 בניצחון 5-3 על ריאל סרגוסה במסגרת המחזור ה-20. הוא שיחק במועדון במשך עונה אחת, בה ערך 23 הופעות ליגה והבקיע שער אחד, שסייעו למועדון להעפיל לליגת העל.

ב-22 ביולי 2015 חתם סילבה בריאל ואיאדוליד מליגת המשנה הספרדית. ב-22 באוגוסט ערך את הופעת הבכורה שלו במועדון, כששיחק 90 דקות בהפסד 1-0 לקורדובה במסגרת המחזור הראשון בליגה. ב-24 בינואר 2016 הבקיע את שער הבכורה שלו במועדון, שער בדקה ה-11 בניצחון 2-0 על קורדובה במסגרת המחזור ה-22 בליגה. בעונתו הראשונה במועדון ערך סילבה 31 הופעות ליגה, בהן הבקיע שער אחד.

## קישורים חיצוניים

קטגוריה:בלמי כדורגל אורוגוואים
קטגוריה:כדורגלנים אורוגוואים
קטגוריה:כדורגלני דאנוביו
קטגוריה:כדורגלני אלמריה
קטגוריה:כדורגלני פניארול
קטגוריה:כדורגלני לאס פאלמאס
קטגוריה:כדורגלני ריאל ואיאדוליד
קטגוריה:כדורגלני ריאל סרגוסה
קטגוריה:כדורגלני ריאל סולט לייק
קטגוריה:אורוגוואים שנולדו ב-1989
הציר המונומנטלי

ממוזער|300x300px|בניין הקונגרס הלאומי של ברזיל בכיכר שלוש הרשויות ממנו מתחילה השדרה
**הציר המונומנטלי** (בפורטוגזית: **Eixo Monumental** פירושה: **הציר המונומנטלי**, נקראת גם **דרך מספר 1**) היא השדרה הלאומית של ברזיל, הממוקמת במרכז הבירה ברזיליה וחוצה כמעט את כל העיר. לאורך הציר שוכנים מבני ציבור וממשל שונים, בהם הקונגרס הלאומי של ברזיל, קתדרלת ברזיליה והאצטדיון הלאומי של ברזיליה. הציר הושלם ונחנך בשנת 1960, בטקס בו עברה הבירה הרשמית של ברזיל לעיר ברזיליה. 

הציר, כשאר רשת הרחובות של העיר, תוכנן על ידי האדריכל לוסיו קוסטה, ורבים ממבני הציבור שלאורכו נבנו על ידי האדריכל המודרניסטי הנודע אוסקר נימאייר. לאורך הציר מספר אזורים בעלי שימושים מוגדרים, שיטת תכנון המכונה הפרדת שימושים. רוחב הציר, הדגש למכונית והפרדת השימושים אופייניות לתכנון הערים המודרניסטי לפי העקרונות שקבע האדריכל לה קורבוזיה. 

הציר המונומנטלי נחשב לאחד הרחובות הגדולים בעולם וגם אחד הכבישים הרחבים ביותר בעולם (ביחד עם שדרת 9 ביולי הנמצאת בבואנוס איירס בירת ארגנטינה), עם 6 נתיבי נסיעה לכל כיוון. ספר השיאים של גינס מנה את הציר בשנת 2008  בתור הכביש הרחב ביותר בעולם עם פס ההפרדה הגדול ביותר בעולם

## מהלך השדרה
תחילתו של הציר בבניין הקונגרס הלאומי של ברזיל התוחם אותו מכיוון דרום ומשם הוא ממשיך צפונה כאשר הוא חוצה כמה אזורים חשובים במרכז העיר. האזור הראשון התוחם אותו מכיוון דרום נקרא כיכר שלוש הרשויות, הכולל את בניין הקונגרס הלאומי. לאחר מכן ממשיך הציר לעבר האזור השני הנקרא שדרת משרדי הממשלה, הכולל גם את קתדרלת ברזיליה. מכאן ממשיך הציר אל האזור השלישי הנקרא אזור התרבות, ובו נמצאים המוזיאון הלאומי אונסצ'ינו גימראס, הספרייה הלאומית של ברזיל והתיאטרון הלאומי של ברזיל. צפונה משם נמצאת תחנת האוטובוסים המרכזית של ברזיליה הממוקמת במפגש עם כביש DF-002 החוצה את כל העיר בכיוון מערב-מזרח. משם ממשיך הציר לעבר מרכז הטלוויזיה והרדיו של ברזיל שנמצא בסמוך למגדל הטלוויזיה של ברזיליה ואחריו מתחיל אזור בתי המלונות. לאחר מכן ממשיך הציר אל אזור הספורט והפנאי שבו נמצאים האצטדיון הלאומי של ברזיליה, הפארק המרכזי של ברזיליה, הפלנטריום הלאומי של ברזיל ומרכז הקונגרסים - אויליסס גומרס. לאחר מכן מתחיל אזור משרדי העירייה ואחריו האזור האחרון שנקרא האזור הצבאי. הציר מסתיים לפני תחנת הרכבת של ברזיליה התוחם את הציר בצפון העיר.

## אתרים
### מבני ממשלה
* הקונגרס הלאומי של ברזיל

* בית המשפט העליון של ברזיל
* ארמון איטאמאראטי (משרד החוץ של ברזיל)
* ארמון פלנלטו (משכן נשיא ברזיל)
* ארמון הצדק (משרד המשפטים של ברזיל)

### מבני תרבות
* המוזיאון הלאומי אונסצ'ינו גימראס
* הספרייה הלאומית של ברזיל
* התיאטרון הלאומי של ברזיל
* הפלנטריום הלאומי של ברזיל 
* מרכז הקונגרסים - אויליסס גומרס

### מבני ציבור
* מגדל הטלוויזיה של ברזיליה

### מבני דת
* קתדרלת ברזיליה
* טנקרדו נבס - הפנתיאון של המולדת וחירות

### מבני ספורט
* האצטדיון הלאומי של ברזיליה

### מבני תחבורה
* תחנת האוטובוסים המרכזית של ברזיליה
* תחנת הרכבת של ברזיליה

### גנים
* הגן הבוטני הלאומי של ברזיל
* גן ע"ש מקס בורלה

### אנדרטאות
* אנדרטת ג'ון קנדי
* אנדרטת קוביצ'ק

## פנורמה

## קישורים חיצוניים

קטגוריה:ברזיליה: מבנים
קטגוריה:רחובות ושדרות
קטגוריה:אדריכלות מודרנית בברזיל
אדם לאנג

**אדם לאנג** (בהונגרית: **Ádám Lang**; נולד ב-17 בינואר 1993) הוא כדורגלן הונגרי המשחק כבלם בקבוצת דברצן.

## קריירת מועדונים
לאנג החל לשחק כדורגל בקבוצת וספרם בגיל 11. בשנת 2008, עלה לקבוצה הבוגרת הבכירה של מועדון עיר הולדתן, וערך 2 הופעות ליגה בגיל 16 בלבד. בעונה שלאחר מכן, כלל לא שותף במשחקי ליגה, אך בשתי העונות הבאות כבר הפך לשחקן בכיר יותר במועדון, לאחר שצבר 17 ו-25 משחקי ליגה בהתאמה בעונות הללו. בעונת 2012–2013, חתם בקבוצת גיור. לאחר שלוש עונות בגיור, חתם לעונת 2015–2016 בקבוצת MOL וידי.

## קריירה בינלאומית
לאגג ערך את הופעת הבכורה שלו עבור נבחרת הונגריה ב-22 במאי 2014, במהלך משחק ידידות מול דנמרק שהסתיים בתיקו 2-2. לאנג נכלל בסגל הנבחרת ההונגרית לטורניר היורו 2016 בצרפת, יורו 2020 ויורו 2024.

## תארים
;גיור
* ליגת העל ההונגרית: 2012/13
* הסופרקאפ ההונגרי: 2013

;צ'.פ.ר. קלוז'
* ליגת העל הרומנית בכדורגל: 2018/19
* הסופרקאפ הרומני: 2018

;אומוניה ניקוסיה
* ליגת העל הקפריסאית: 2020/21
* הגביע הקפריסאי: 2021/22, 2022/23
* הסופרקאפ הקפריסאי: 2021

## קישורים חיצוניים

## הערות שוליים

קטגוריה:כדורגלנים הונגרים
קטגוריה:בלמי כדורגל הונגרים
קטגוריה:וספרם: כדורגלנים
קטגוריה:כדורגלני גיור
קטגוריה:כדורגלני פהרוואר
קטגוריה:כדורגלני דיז'ון
קטגוריה:כדורגלני נאנסי
קטגוריה:כדורגלני צ'.פ.ר. קלוז'
קטגוריה:כדורגלני אומוניה ניקוסיה
קטגוריה:כדורגלני דברצן
קטגוריה:כדורגלני נבחרת הונגריה
קטגוריה:ספורטאים זרים בצרפת
קטגוריה:ספורטאים זרים ברומניה
קטגוריה:ספורטאים זרים בקפריסין
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני יורו 2024
קטגוריה:הונגרים שנולדו ב-1993
ארתור לואיס אהרון

**ארתור לואיס אהרון** (באנגלית: **Arthur Louis Aaron**; 5 במרץ 1922 – 13 באוגוסט 1943) היה טייס יהודי בריטי בחיל האוויר המלכותי, שעוטר בצלב ויקטוריה, העיטור הגבוה ביותר על גבורה מול אויב המוענק בכוחות הבריטיים וכוחות חבר העמים הבריטיים.

## קורות חיים
אהרון נולד בלידס, יורקשייר, ולמד בבית הספר ראונדהיי ובבית הספר לאדריכלות בלידס. עם פרוץ מלחמת העולם השנייה הוא גויס לחיל האוויר המלכותי, והוכשר כטייס בטקסס. בחזרתו לבריטניה, הוא הצטרף לטייסת 218 "גולד קוסט", והטיס מפציצי שורט סטרלינג כבדים. הוא טס 90 שעות מבצעיות וביצע 19 גיחות, וקיבל את מדליית התעופה המצוינת לאחר מותו.

## הפעולה עליה זכה לצלב ויקטוריה
בגיחה ה-20 שלו, בהיותו בן 21, נפגע מטוסו של אהרון מאש מקלעים קרוב ליעד שלו בטורינו. הנווט הקנדי של המטוס, קורנליוס ברנן, נהרג ושאר אנשי הצוות נפצעו. אהרון עצמו נפגע בפניו וריאותיו, לסתו פורקה והוא לא היה יכול לדבר. בעזרת תנועות הוא הכווין את צוותו להנחית את המטוס בשדה התעופה בון שליד אנבה באלג'יריה, שם נפטר תשע שעות מאוחר יותר מפצעיו.

בחקירת האירוע הועלתה ההשערה שהירי על המטוס הייתה אש ידידותית מסטרלינג אחר.

## הנצחה
במסדרון הראשי של בית הספר ראונדהיי הוצב שלט זיכרון עם תיאור המעשה של אהרון בו קיבל את צלב ויקטוריה.

המחקר הגניאלוגי הראה כי אביו של אהרון היה יהודי רוסי מהגר, למרות הכחשות המשפחה לאחר מותו. הוא עצמו, לעומת זאת, התפאר בכך מול חבריו בטקסס בהזדמנויות רבות. הוא הונצח ב-AJEX בהנדון, לונדון בתור אחד מתוך שלושה יהודים מקבלי צלב ויקטוריה במהלך מלחמת העולם השנייה (האחרים הם טומי גולד מהצי המלכותי וג'ון קנילי מהמשמר האירי).
כדי לסמן את האלף החדש, ארגון העיר לידס "סיביק טראסט" ארגן הצבעה כדי לבחור פסל לציון האירוע, ולפרסם גיבורי עברה של העיר. ארתור אהרון ניצח בהצבעה. הפסל ממוקם על כיכר בקצה הצפוני של מרכז העיר, קרוב לתיאטרון מערב יורקשייר, ונחשף ב-24 במרץ 2001 על ידי מלקולם מיצ'ם, הניצול האחרון של המטוס. פסל ברונזה בגובה חמישה מטרים של גרהאם איבסון מציג את אהרון עומד ליד עץ, כאשר עליו מטפסים בהדרגה שלושה ילדים המייצגים את חלוף הזמן בין 1950 ל-2000, עם הילדה האחרונה משחררת את יונת השלום, המייצגת חופש אותו עזר להבטיח בהקרבתו.

## קישורים חיצוניים

* קבורה המיקום של ארתור אהרון *אלג ' ירייה*
* המיקום של ארתור אהרון צלב ויקטוריה *לידס מוזיאון העיר*
* תמונה של ארתור אהרון פסל בלידס
* 

## הערות שוליים

קטגוריה:טייסים יהודים בריטים
קטגוריה:טייסי חיל האוויר המלכותי
קטגוריה:מעוטרי צלב ויקטוריה
קטגוריה:טייסי חיל האוויר המלכותי במלחמת העולם השנייה
קטגוריה:אנשי צבא בריטים שנהרגו במלחמת העולם השנייה
קטגוריה:בריטים שנולדו ב-1922
קטגוריה:בריטים שנפטרו ב-1943
מיכאל תפוח

**מיכאל תפוח** (נולד ב-16 ביולי 1948) הוא מפיק קולנוע וטלוויזיה ואמרגן ישראלי, יושב ראש הוועד המנהל של איגוד האמרגנים ומפיקי אמנויות הבמה בישראל.

## ביוגרפיה
בשנת 1984 הקים תפוח, יחד עם אתי אנטה-שגב, את חברת ההפקות "המון הפקות". במסגרת חברה זו שימשו השניים כמנהלים אישיים של אמנים כדוגמת גידי גוב, שלמה ארצי, נורית גלרון, ריקי גל ומאיר אריאל, וכן הפיקו עבורם רבים מהאלבומים המצליחים של התקופה. בין האלבומים הבולטים שהפיקה החברה היו 21 מאלבומיו של אריק איינשטיין, שמונה מאלבומיה של נורית גלרון ושבעה מאלבומיו של גידי גוב.

תפוח שותף גם בחברות "המון ווליום", "הפקות תוצרת הארץ" ו"דומינו גרוס".

בשנת 2002 הגיש אריק איינשטיין תביעה אזרחית נגד תפוח, עמו עבד במשך 24 שנים. תביעה זו הולידה מערכת השמצות והכפשות הדדיות, וחשפה מערכת יחסים עכורה שפרצה בין השניים, שהיו ידידים וחברי נפש. בכתב התביעה נטען כי איינשטיין נוצל על ידי אמרגנו, שחי כביכול על חשבון רווחיו העצומים של הזמר. תפוח, בכתב ההגנה, טען כי איינשטיין דווקא הרוויח ממון רב, והציג את עצם הגשת התביעה כחלק מבעיותיו האישיות של הזמר כ"אדם תלותי ומפונק". הסכסוך הסתיים בשנת 2009 בהסכם גישור.

בשנת 2012 שיחק ב"יחפים".

תפוח מרצה בבית הספר למוסיקה ע"ש ג'ונתן ווהל ב.

מתגורר בתל אביב.

## הפקות לקולנוע וטלוויזיה

## דיסקוגרפיה – הפקות

## קישורים חיצוניים

## הערות שוליים

קטגוריה:מפיקים יהודים
קטגוריה:מפיקים ישראלים
קטגוריה:אמרגנים ישראלים
קטגוריה:דירקטורים ישראלים
קטגוריה:סגל הקריה האקדמית אונו: בית ספר למוסיקה
קטגוריה:ישראלים שנולדו ב-1948
OpenSCAD

**OpenSCAD** היא תוכנת שרטוט חופשית ליצירת מודלים תלת־ממדים מוצקים ולאנימציה של חלקים נעים. תוכנה זו אינה סימולטור מכני וחוקי הפיזיקה לא ממודלים בה. לדוגמה: גלגל שיניים אחד יכול להיבלע בגלגל שיניים אחר.

התוכנה זמינה עבור מערכות הפעלה Microsoft Windows, macOS, ומערכות לינוקס. ניתן להפיק בה קובצי ייצור המוכרים במדפסות תלת מימד.

OpenSCAD היא תוכנה מודולרית. ניתן לערוך רכיבי מכונה בקבצים נפרדים ואז לייבא אותם לקובץ אחד בו נקבל מכלול. ניתן לייבא מכלולים מקבצים נפרדים לקובץ אחד בו נקבל מכונה שלמה. שינוי באחד הרכיבים יתממש מייד בכל המכלולים המייבאים אותו ובמכונה השלמה שתייבא מכלולים אלה.

## שימושיות
בשונה מתוכנות צייר, שרטוט, ותוכנות עריכה רבות, אופן יצירת המודל אינו מתבצע על ידי מתיחת קווים באמצעות סמן העכבר אלה באמצעות כתיבת קוד תכנות בשפת תיאור טקסטואלית.

חלון התוכנה מכיל שני חלקים עיקריים:
# **הקלט** - תיבת הטקסט. שבה נכתב סקריפט (קוד תכנות) בשפת תיאור טקטואלית המתאימה לתוכנה. עורך זה מכיל עזרים לתקינות הקוד כגון סימון שגיאות וצביעת מילים שמורות.
# **הפלט** - תמונת המודל שבו מתקבלת תמונת תלת־ממדית של המודול. באמצעות העכבר ניתן לסובב, לשנות מרחק מתצוגה, ולהזיז את התצוגה לאזורים במודל.

## קישורים חיצוניים

* 

קטגוריה:תוכנות תלת־ממד
קטגוריה:תוכנה חופשית
קטגוריה:תוכנות אנימציה
קטגוריה:תוכנות גרפיות
יום הציידים

**יום הציידים** (באנגלית: **Day of the Hunters**) הוא סיפור מדע בדיוני קצר מאת אייזק אסימוב שנכתב בשנת 1950. הסיפור תורגם לעברית בשנת 2014 בספר כתבי אייזק אסימוב כרך 4. הסיפור מבוסס על סיפור שאסימוב כתב בצעירותו, בשם Big Game, אשר אבד לו ונמצא באחרית ימיו. הסיפור תורגם בשם 'המשחק הגדול' בגיליון 10 של מגזין פנטסיה 2000. כמו סיפורים רבים של אסימוב, סיפור זה מושפע מהפחד שהיה בתקופת המלחמה הקרה מפני התחמשות הולכת וגברה של המין האנושי שעלולה להביא לידי הכחדה עצמית.

## עלילה
קבוצת טכנאים נפגשים בבר, ופוגשים באדם המתברר כפרופסור שבנה מכונת זמן ונסע לעידן המזוזואיקון כדי לגלות מה גרם להכחדת הדינוזאורים. הוא גילה כי הדינוזאורים הגדולים נהרגו בידי דינוזאורים קטנים יותר שהיו חמושים ברובים, ולאחר מכן הרגו אלה את אלה.

קטגוריה:סיפורים קצרים מאת אייזק אסימוב
קטגוריה:יצירות משנת 1950